laion/Wikipedia-Exotic huggingface dataset:
The Rose, Vol. 2

The Rose, Vol. 2 — ტუპაკ შაკურის პოეზიის რიგით მეორე კრებული, გამოსული 2005 წელს. რეპერის ლექსებს აქ ასრულებს სხვადასხვა ცნობილი შემსრულებელი. Intro - ბლეკ აისი Power of a Smile - Bone Thugs-N-Harmony The Eternal Lament - სელინა Fallen Star - ტელიბ კველი In the Depths of Solitude - ლუდაკრისი Movin On - ლაიფ ჯენინგსი Life Through My Eyes - ტუპაკ შაკური/მემფის ბლიკი When Ure Heart Turns Cold - Outlawz Black Woman - ჯამალ ჯოზეფი/ჩე დეივისი Only 4 the Righteous - იო იო Where There Is a Will - ბუტ კემპ კლიკი When Ur Hero Falls - Impact Kids And 2morrow - შოკ ჯი If I Fail - დედ პრეზი Poetry by Amber and Morgan (ფონდი Pac's Kids) ↑ https://www.allmusic.com/album/r788807 ↑ http://www.rapreviews.com/archive/2005_10_therose2.html
Live at the House of Blues (ტუპაკ შაკურის ალბომი)

Live at the House of Blues — ტუპაკ შაკურის რიგით მეორე საკონცერტო ალბომი, ჩაწერილი 1996 წლის 4 ივლისს და გამოცემული 2005 წლის 3 ოქტომბერს, ლეიბლებზე Death Row და Koch. სიმღერებს რეპერთან ასევე ასრულებენ - სნუპ დოგი, Tha Dogg Pound და Outlawz. ↑ Allmusic review ↑ RapReviews.com review
რაპანა

რაპანა (ლათ. Rapana) — მტაცებელი მუცელფეხიანების გვარი. მოიცავს 3 სახეობას. პეტრე დიდის ყურესა და იაპონიის სანაპიროებთან ბინადრობს Rapana venosa, რომელიც XX საუკუნის 30-იან წლებში გემებს შემოყვა შავ ზღვაში და დიდი რაოდენობით გამრავლდა. რაპანა თავს ესხმის სარეწაო მოლუსკებს (ხამანწკებს), გარნელებსა და სხვა. რაპანას ფეხი იჭმევა, ნიჟარას კი ესთეტიკული ღირებულება აქვს. ქართული საბჭოთა ენციკლოპედია, ტ. 8, თბ., 1984. — გვ. 303.
რაჟდენი

რაჟდენი, წმინდა რაჟდენი (გ. დაახლ. 457) — ვახტანგ გორგასალის თანამოღვაწე, გაქრისტიანებული სპარსი. გამზრდელი, მამაძუძე ვახტანგ გორგასალის მეუღლის ბალენდუხტისა (ირანის შაჰის ასული), რომელსაც გამოჰყვა ქართლში. ირანელების წინააღმდეგ ვახტანგ გორგასალის ომის დროს რაჟდენი ტყვედ ჩაუვარდა ირანელებს. შაჰმა მოსთხოვა ქრისტოანობის უარყოფა. მიუხედავად ტანჯვა-წამებისა რაჟდენი არ დაუბრუნდა ცეცხლთაყვანისმცემლობას. მაშინ შაჰმა ის გაგზავნა წრომში დაბანაკებულ ირანელთა ლაშქრის მეთაურთან, რომელმაც რაჟდენი სიკვდილით დასაჯა — ძელზე გააკრეს და ისრები დაუშინეს. რამდენიმე ხნის შემდეგ ვახტანგ გორგასალის ინიციატივით, რაჟდენის ნეშტი ნიქოზის ეკლესიაში გადმოასვენეს. ვახტანგ გორგასალმა ეს ეკლესია საეპისკოპოზო ტაძრად აქცია. მოღწეულია რაჟდენის ცხოვრებისა და მოღვაწეობის ამსახველი მეტაფრასტული თხზულება. იგი შეუდგენიათ დაახლოებით XII საუკუნეში, რაჟდენის ხსენების დღეს 3 აგვისტოს (ძველი სტილი), ეკლესიაში საკითხავად. კეკელიძი კ., ქართული ლიტერატურის ისტორია, ტ. 1, თბ., 1960; ლომინაძე ბ., ქართული საბჭოთა ენციკლოპედია, ტ. 8, თბ., 1984. — გვ. 304.
გელა ბაბლუანი

გელა თეიმურაზის ძე ბაბლუანი (დ. 1979, თბილისი) — საფრანგეთში მოღვაწე ქართველი კინორეჟისორი. გელა ბაბლუანი დაიბადა 1979 წელს. მშობლები: ლიანა ბაბლუანი, თეიმურაზ ბაბლუანი. ჩვიდმეტი წლისა ძმებთან ერთად საფრანგეთში გაემგზავრა სასწავლებლად. მისმა მოკლემეტრაჟიანმა ფილმმა "A Fleur de Peau" (2002) კრიტიკოსთა მოწონება დაიმსახურა. პირველი სრულმეტრაჟიანი ფილმი "13 ცამეტი" ჟიურის დიდი პრიზის ლაურეატი გახდა სანდენსის კინოფესტივალზე. ამჟამად ამავე ფილმის ამერიკულ ვერსიაზე მუშაობს, სადაც ერთ-ერთ მთავარ როლს მიკი რურკი შეასრულებს. გელა ბაბლუანის ფილმოგრაფია მოიცავს სარეჟისორო, სასცენარო, საპროდიუსერო, სარედაქტორო და მსახიობთა შერჩევის (Casting) ნამუშევრებს. 13 (2010) "მემკვიდრეობა" (L'héritage) – (2006) "ცამეტი" (13 Tzameti) – (2005) "საკუთარი ტყავის დონეზე" (À fleur de peau) – (2002) 13 (სცენარი "13 Tzameti") – (2010) "მემკვიდრეობა" (L'héritage) – (2006) "ცამეტი" (13 Tzameti) – (2005) "საკუთარი ტყავის დონეზე" (À fleur de peau) – (2002) "მემკვიდრეობა" (L'héritage) – (2006) "ცამეტი" (13 Tzameti) – (2005) "მემკვიდრეობა" (L'héritage) – (2006) "მემკვიდრეობა" (L'héritage) – (2006) პრიზი "საუკეთესო პირველი მხატვრული ფილმი" ვენეციის ფესტივალზე ფილმისათვის "ცამეტი" (13 Tzameti) – 2005 წ. ჟიურის დიდი პრიზი სანდენსის კინოფესტივალზე ფილმისათვის "ცამეტი" (13 Tzameti) – 2006 წ. გელა ბაბლუანი კინოფილმების ინტერნეტ-მონაცემთა ბაზაში
ნანა ჯორჯაძე

ნანა ჯორჯაძე (დ. 24 აგვისტო, 1948, თბილისი) — ქართველი კინორეჟისორი, სცენარისტი და მსახიობი. დაიბადა თბილისში. 1966 წელს მუსიკალური სკოლა დაასრულა, ხოლო 1972 წელს თბილისის სამხატვრო აკადემიის არქიტექტურის ფაკულტეტი. არქიტექტურაში რამდენიმეწლიანი კარიერის შემდეგ 1980 წელს თბილისის თეატრალურ ინსტიტუტში ჩაერიცხა. მისი სამსახიობო დებიუტი მოხდა 1977 წელს ფილმში „რამდენიმე ინტერვიუ პირად თემებზე“, ხოლო რეჟისორის სახით — 1979 წელს ფილმით „მოგზაურობა სოპოტში“. მისმა 1987 წლის ფილმმა „რობინზონიადა ან ჩემი ინგლისელი პაპა“ კანის კინოფესტივალზე „ოქროს ვიდეოკამერა“ მიიღო, და ამასთან კრიტიკოსთა და მაყურებელთა მოწონება დაიმსახურა. 1990-იანებში ის საფრანგეთში გადავიდა და იქ რამდენიმე ფილმი გადაიღო, მათ შორის „შეყვარებული კულინარის 1001 რეცეპტი“ (1996), რომელიც პირველი და დღემდე ერთადერთი ქართული ფილმი გახდა ოსკარის ნომინაციით. იყო სან-სებასტიანის (1987), თელ-ავივის (1989), კანის (1992), პოტსდამის (1993), კარლოვი-ვარის (1997), ვენეციის (1997) საერთაშორისო კინოფესტივალების ჟიურის წევრი. 1980: „მოგზაურობა სოპოტში“ 1981: „მომეხმარეთ იალბუზზე ასვლაში“ 1986: „რობინზონიადა ანუ ჩემი ინგლისელი პაპა“ 1996: „შეყვარებული კულინარის 1001 რეცეპტი“ 2000: „ზაფხული, ანუ 27 დაკარგული კოცნა“ 2003: „ფოსტალიონი“ 2008: „მეტეოიდიოტი“ 1980: „მოგზაურობა სოპოტში“ რეჟ. ნანა ჯორჯაძე 1981: „მომეხმარეთ იალბუზზე ასვლაში“ რეჟ. ნანა ჯორჯაძე 2000: „ზაფხული, ანუ 27 დაკარგული კოცნა“ ირაკლი კვირიკაძესთან, მარინა ზვერევასთან ერთად რეჟ. ნანა ჯორჯაძე 2007: „სე ლა ვი“ რეჟ. რუსუდან ჭყონია 2007: „ჩამოფასებულები“ რეჟ. თეიმურაზ ბუტიკაშვილი 1980: „მოგზაურობა სოპოტში“ რეჟ. ნანა ჯორჯაძე 1981: „მომეხმარეთ იალბუზზე ასვლაში“ ალექსანდრე ჯანშიევთან ერთად რეჟ. ნანა ჯორჯაძე 1978: „რამდენიმე ინტერვიუ პირად საკითხებზე“ რეჟ. ლანა ღოღობერიძე 1980: „მუდმივი მეგობარი (შეხვედრამდე მეგობარო...)“ რეჟ. ომარ გვასალია 1981: „იცოცხლე, გენაცვალე“ (მხატვარი დუქანში) რეჟისორები თამარ გომელაური, ვახტანგ (ბუბა) კიკაბიძე 1981: „მოცურავე“ (ასისტენტი) რეჟ. ირაკლი კვირიკაძე 1984: „ადამიანთა სევდა“ რეჟ. გოდერძი ჩოხელი 1986: „რობინზონიადა ანუ ჩემი ინგლისელი პაპა“ რეჟ. ნანა ჯორჯაძე 2019: „ოქროს ძაფი“ (ელენე) რეჟ. ლანა ღოღობერიძე კათოლიკური ეკლესიის პრიზი, ფილმისთვის „მოგზაურობა სოპოტში“ 1966: „Fipresci“ კინოკრიტიკოსების საერთაშორისო პრიზი, ფილმისთვის „შეყვარებული კულინარის 1001 რეცეპტი“ 1966: „Quinzeine des dealisateurs“ კანის საერთაშორისო კინოფესტივალი, ფილმისთვის „შეყვარებული კულინარის 1001 რეცეპტი“ 1979: ექსპერიმენტული ფილმების საერთაშორისო ფესტივალი(ტალინი), გრან-პრი ფილმისათვის „ატლანტი“ 1980:კინოკლუბების საერთაშორისო პრიზი, ფილმისთვის „მოგზაურობა სოპოტში“ 1986: კანის საერთაშორისო კინოფესტივალის პრიზი, „ოქროს კამერა“ ფილმისთვის „რობინზონიადა ან ჩემი ინგლისელი პაპა“ 1986: კიოტოსა და მონრეალის კინოფესტივალის, ჩიკაგოს Wihitte Country Film Festival-ის პრიზები, ფილმისთვის „რობინზონიადა ან ჩემი ინგლისელი პაპა“ 1986: რუსეთის კინოაკადემიის პრიზი „Ника“, ფილმისთვის „რობინზონიადა ან ჩემი ინგლისელი პაპა“ ნანა ჯორჯაძე — საქართველოს ბიოგრაფიული ლექსიკონი ნანა ჯორჯაძე [დაარქივებული] — ეროვნული ფილმოგრაფია ნანა ჯორჯაძე კინოფილმების ინტერნეტ-მონაცემთა ბაზაში
ყარყატისნაირნი

ყარყატისნაირნი, ლაკლაკისნაირნი (ლათ. Ciconiiformes) — ფრინველთა რიგი. აერთიანებდა 6 ოჯახს (ყანჩისებრნი, ნავნისკარტასებრნი, ვეშაპთავა ყანჩისებრნი, თავჩაქუჩა ყანჩისებრნი, ყარყატისებრნი (ლაკლაკისებრნი), ივეოსისებრნი (იბისისებრნი)), 49 გვარსა და 118 სახეობას, დღეისთვის — ერთადერთ ოჯახს ყარყატისებრნს. საქართველოში რამდენიმე სახეობა, მ. შ. ლაკლაკი (ლათ. Ciconia ciconia), იშხვარი (ლათ. Ciconia nigra), რომელიც შეტანილია საქართველოს „წითელ წიგნში“. ყარყატისნაირნი ბინადრობენ ნოტიო ადგილებში, წყალსატევებისპირა ლერწმებში, ჭაობებში, მხოლოდ ლაკლაკები და ყარყატები ბინადრობენ ველებზე, მდინარების ხეობებსა და ტყეებში. ბუდეს იკეთებენ ხეებზე, სახურავებზე, ლერწმებში, კლდეებში. დებენ 2-3 კვერცხს, მონოგამიურები არიან. ბუდობენ კოლონიებად ან წყვილებად. იკვებებიან სხვადასხვა ცხოველური საკვებით. ყარყატისნაირზე არ ნადირობენ, ზოგი სასარგებლოა მავნე მწერებსა და მღრღნელების განადგურების გამო. ამჟამად „ყარყატისნაირთა“ ნაცვლად იხმარება ლაკლაკისნაირნი. ჟორდანია რ., ქართული საბჭოთა ენციკლოპედია, ტ. 10, თბ., 1986. — გვ. 631. ↑ დაარქივებული ასლი. დაარქივებულია ორიგინალიდან — 2018-08-03. ციტირების თარიღი: 2018-03-22.
ტოიო იტო

ტოიო იტო (იაპონ. 伊東豊雄, Itō Toyo'o; დ.1 ივნისი, 1941) — იაპონელი არქიტექტორი, განთქმული თავისი უკიდურესად კონცეპტუალური პროექტებით, რომლებშიც ის ცდილობს ფიზიკური და ვირტუალური სამყაროების შერწყმას. ის ერთ-ერთი წამყვანი ექსპონენტია არქიტექტურაში, რომელიც ცდილობს თანამედროვე გაგებით „სიმულირებული“ ქალაქის საკითხების გადაჭრას. 2013 წელს მას მიენიჭა პრიცკერის არქიტექტურული პრემია. იტო დაიბადა სეულში, სამხრეთი კორეაში (იმჟამად იაპონიის კოლონია). 1965 წელს დაამთავრა ტოკიოს უნივერსიტეტის არქიტექტურის ფაკულტეტი. 1965-1969 წლებში კიიონორი კიკუტაკეს სტუდიაში მუშაობის შემდეგ ის ტოკიოში აფუძნებს საკუთარ სტუდიას „Urban Robot“ (urobot) 1971 წელს. 1979 წელს სტუდიამ სახელი შეიცვალა „Toyo Ito & Associates, Architects“-ით. ვიკისაწყობში არის გვერდი თემაზე: ტოიო იტო Ito interviewed by C.B.Liddell at Architecture Week დაარქივებული 2015-03-22 საიტზე Wayback Machine. The New York Times works on Ito's impact Thomas Daniell, "Toyo Ito: The New 'Real' in Architecture". Artscape, 2 November 2006. Nicolai Ouroussoff, "Inside the Exteriors of Architect Toyo Ito". The New York Times, 8 July 2009.
სევერნი (მდინარე)

სევერნი (ინგლ. Severn, უელს. Afon Hafren) — ყველაზე გრძელი მდინარე გაერთიანებულ სამეფოში. მისი სიგრძეა 354 კმ., აუზის ფართობი 21 ათასი კმ2 მისი სათავე მდებარეობს კემბრიის მთების აღმოსავლეთ კალთებზე, პლინლიმონში, ზღვის დონიდან 610 მეტრზე. მიედინება ვაკეზე. ბოლოვდება სევერნის ესტუარით, რომელიც ჩაედინება ბრისტოლის ყურეში. უმთავრესად საზრდოობს წვიმის წყლით. წყალუხვია შემოდგომა-ზამთარში, ზაფხულში ძალზე წყალმცირეა. სევერნი სანაოსნო მდინარეა. მის ნაპირებზეა ქალაქები შრუზბერი, ვუსტერი, გლოსტერი. ქართული საბჭოთა ენციკლოპედია, ტ. 9, თბ., 1985. — გვ. 267. ვიკისაწყობში არის გვერდი თემაზე: სევერნი (მდინარე) Portishead and Bristol Lifeboat დაარქივებული 2018-04-19 საიტზე Wayback Machine.
რასტაბაზარი

რასტაბაზარი, შუა საუკუნეების თბილისის საქმიანი უბანი — რიგებად განლაგებული ბაზარი და სავაჭრო-სახელოსნოები. მდებარეობდა ბატონის მოედანსა (ახლანდელი ერეკლე II-ის მოედანი) და ახლანდელი ერეკლე II-ის ქუჩას შორის. რასტაბაზარში ორ მწკრივად იყო განლაგებული ხარაზების, სირაჯების, ოქრომჭედლებისა და ბაზაზების სავაჭრო-სახელოსნოები. მთავრდებოდა ე. წ. ჩორსუთი (გზაჯვარედინაზე მოწყობილი ოთხკუთხა თაღოვან-გუმბათოვანი მოედანი). რასტაბაზარში სავაჭრო-სახელოსნოთა გარკვეული რაოდენოდა ეკუთვნოდა მეფესა და კათალიკოსს. 1795 წელს, აღა-მაჰმად ხანის თბილისის დარბევის დროს, რასტაბაზრის ბევრი შენობა დაინგრა. XIX საუკუნიდან რასტაბაზარმა როგორც სავაჭრო მაგისტრალმა, დაკარგა მნიშვნელობა. XIX საუკუნეში, აქ სახელოსნო სასწავლებელი (ახლანდელი სამსხმელო ქარხანა) ააშენეს, დაიდგა სავაჭრო შენობა, რომელთაც ახალ დუქნებს ეძახდნენ. თბილისში, ისტორიულ გარეუბანში, ქაშვეთის ეკლესიის წინ, არსებობდა მეორე რასტაბაზარიც, ასევე აღა-მაჰმად-ხანის ლაშქრობის დროს დაინგრა. ბერძენიშვილი მ., ძველი თბილისის ტოპონიმიკიდან (რასტაბაზარი და ჩორსუ), «მასალები საქართველოსა და კავკასიის ისტორიისათვის», 1960, ნაკვ. 33; ბერძენიშვილი მ., ქართული საბჭოთა ენციკლოპედია, ტ. 8, თბ., 1984. — გვ. 307.
რაფია

რაფია (Raphia) — მცენარეთა გვარი პალმების ოჯახისა. სიმაღლე 9-12 მ აღწევს. 15-20 მ სიგრძის ფრთისებრი ფოთლები და ძალზე დიდი (4-5 მ დიამეტრის) ყვავილედი აქვს. ნაყოფის გარსი ბოჭკოვანია. ნაყოფმსხმოიარობის შემდეგ მცენარე კვდება (მონოკარპული მცენარეა). 30-მდე სახეობა გავრცელებულია ტროპიკულ აფრიკაში, მადაგასკარზე, მასკარენის კუნძულებზე და სამხრეთ ამერიკაში. რაფიას ფოთლისა და ყუნწის ბოჭკოსაგან (პიასავა) ამზადებენ ჯაგრისებს, წნავენ სხვადასხვა ნივთს. მებაღეობაში შესახვევ მასალადაც იყენებნ. რაფიას განეკუთვნება ღვინის პალმა. ქართული საბჭოთა ენციკლოპედია, ტ. 8, თბ., 1984. — გვ. 310.
რაფლეზიასებრნი

რაფლეზიასებრნი (ლათ. Rafflesiaceae) — ორლებნიან მცენარეთა ოჯახი. უქლოროფილო პარაზიტებია. სახლობენ ტროპიკული ხეების ფესვსა და ღეროზე. მათი ვეგეტატიური ორგანოები ძალზე რედუცირებული, ხშირად ძაფისებრის და ღრმადაა შეჭრილი მასპინძელი მცენარის ქსოვილში. გარეთ გამოაქვთ მხოლოდ მოკლე საყვავილე ყლორტები ქერცლისებრი ფოთლებითურთ. ოჯახში გაერთიანებულია 9 გვარის 55-მდე სახეობა. უმთავრესად გავრცელებული არიან ტროპიკებში. ცნობილი გვარია რაფლეზია (Rafflesia). მისი ერთ-ერთი სახეობა — არნოლდის რაფლეზია (Rafflesia arnoldii) მეტწილად Cissus-ის გვარის სახეობებზე პარაზიტობს. გვხვდება კუნძულ სუმატრაზე. მისი ყვავილის დიამეტრი 1 მ აღწევს, მასა 49-6 კგ. ლეშის სუნი აქვს. მწერებით იმტვერება. საქართველოში, ბიჭვინთის ფიჭვნარში, ამ ოჯახის მხოლოდ ერთადერთი სახეობა — ქვებლანდისა გვხვდება. ქართული საბჭოთა ენციკლოპედია, ტ. 8, თბ., 1984. — გვ. 310.
ყვავი

ყვავი — ბეღურასნაირთა რიგის ცხრა ფრინველის კრებითი სახელწოდება. შეფერილობის მიხედვით არჩევენ რუხ ყვავს (Corvus cornix), შავ ყვავს (Corvus corone). მათი არეალების სასაზღვრო ზონებში გვხვდება გარდამავალი შეფერილობის ნაჯვარი ინდივიდები. ყვავის სხეულის სიგრძე 44-56 სმ აღწევს, ბინადრობს ევროპაში, აზიასა (გარდა სამხრეთ და სამხრეთ-აღმოსავლეთისა) და ჩრდილო-აღმოსავლეთ აფრიკაში (ნილოსის შესართავი). საქართველოში ბინადრობს და ფართოდაცაა გავრცელებული რუხი ყვავი, შავი ყვავი კი შემჩნეულია მხოლოდ შემოფრენისას. ზამთარში ჩრდილოეთით მცხოვრები პოპულაციები უფრო სამხრეთით ნობადობენ. ყვავი პოლიფაგია (ყოვლისმჭამელი). დღეისათვის გამოყოფენ 9 სახეობის ყვავს: შავი ყვავი (Corvus corone) რუხი ყვავი (Corvus cornix) ავსტრალიური ყვავი (Corvus coronoides) ბრინჯაოსფერი ყვავი (Corvus crassirostris) თეთრყელა ყვავი (Corvus cryptoleucus) მსხვილნისკარტა ყვავი (Corvus macrorhynchos) სამხრეთავსტრალიური ყვავი (Corvus mellori) ჯაგარა ყვავი (Corvus rhipidurus) ბანგაური ყვავი (Corvus unicolor) ჟორდანია რ., ქართული საბჭოთა ენციკლოპედია, ტ. 10, თბ., 1986. — გვ. 634. ↑ 1.0 1.1 John M. Marzluff (2005). In the Company of Crows and Ravens. Yale University Press, გვ. 72–79. ISBN 0-300-10076-0.
დავით კვირკველია

დავით კვირკველია (დ. 27 ივნისი, 1980, ლანჩხუთი) — ქართველი ფეხბურთელი, საქართველოს ეროვნული ნაკრებისა და საფეხბურთო კლუბ „სამტრედიის“ მარცხენა მცველი. დავით კვირკველიამ პროფესიული საფეხბურთო კარიერა 1999 წელს ფოთის „კოლხეთში“ დაიწყო. ამ გუნდში ნაჩვენები მაღალი ხარისხის გამო მისი გადაბირება თბილისის „დინამომ“ მოახერხა. „დინამოში“ მის მოსვლას ხორვატი მწვრთნელის, ივო შუშაკის მისვლა დაემთხვა. ამ მწვრთნელთან ერთად დინამომ უეფას თასის ოცდამეთორმეტედფინალში ითამაშა. ერთი წლის შემდეგ დათომ დინამოსთან ერთად ჩემპიონთა ლიგის საკვალიფიკაციო ეტაპზე ითამაშა, ხოლო კიდევ 1 წლის შემდეგ, 2004 წელს — დსთ-ის თასი მოიგო და უეფას თასის ჯგუფურ ეტაპზე ითამაშა. სწორედ მისი გოლი აღმოჩნდა გადამწყვეტი მესამე საკვალიფიკაციო ეტაპზე. ასე გატარებული საუკეთესო წლების შემდეგ კვირკველია რუსეთში, ვლადიკავკაზის „ალანიაში“ გადავიდა, მაგრამ ძირითად შემადგენლობაში ადგილი ვერ დაიმკვიდრა და მომდევნო სეზონში უკრაინის საფეხბურთო კლუბ ზაპოროჟიეს „მეტალურგში“ გადაბარგდა. დათომ ჩინებული სეზონი ჩაატარა ამ გუნდში და 2008 წელს მისით ყაზანის „რუბინი“ დაინტერესდა. აქ მან კარიერის უდიდეს გამარჯვებას, რუსეთის პრემიერლიგის მოგებას მიაღწია და 2009-10 წლის ჩემპიონთა ლიგის ჯგუფურ ეტაპზე თამაშის უფლება მოიპოვა. 2010 წლიდან ის საბერძნეთის „პანიონიოსის“ შემადგენლობაში თამაშობდა. შემდეგ თამაშობდა „ანორთოსისში“, ბოლოს კი ადგილი დაიკავა გორის „დილას“ ძირითად შემადგენლობაში. 2013 წლიდან ივნისში თბილისის „დინამოში“ ჩაირიცხა. 2014 წლის ივლისში, ევროთასებზე „დინამოს“ ცუდი გამოსვლის შემდეგ „დინამომ“ ფეხბურთელთა დიდ ნაწილს კონტრაქტი გაუწყვიტა, მათ შორის იყო დავით კვირკველიაც. ამავე წლის აგვისტოდან იგი „სამტრედიის“ ღირსებას იცავს. დავით კვირკველიას სანაკრებო დებიუტი 2003 წელს, ევრო 2004 ის შესარჩევ ციკლში შედგა შვეიცარიის ეროვნულ ნაკრებთან. ამის შემდეგ კივირკველიას სისტემატურად იძახებდნენ ქვეყნის პირველ გუნდში, განსაკუთრებით 2004 წელს, როცა უეფას თასზე ასპარეზობდა. თუმცა იყო ჩავარდნის პერიოდი, რომელიც კლუბში უთამაშებლობით იყო განპირობებული. ზაპოროჟიეს „მეტალურგში“ გადასვლის შემდეგ დათო კვირკველიამ ჩვეული ფორმა აღიდგინა, მეტი სიმწვავე შესძინა ეროვნული ნაკრების თამაშს. „დინამო“ თბილისი: უმაღლესი ლიგა ჩემპიონი (2): 2002/2003, 2013/2014 საქართველოს თასის გამარჯვებული (3): 2002/2003, 20003/2004, 2013/2014. საქართველოს სუპერთასის ფინალისტი (2): 2012/2013, 2013/2014 „დილა“ გორი: უმაღლესი ლიგა მეორე ადგილი (2): 2012/2013 „რუბინი“ ყაზანი: რუსეთის პრემიერ ლიგა ჩემპიონი (2): 2008, 2009 რუსეთის თასის ფინალისტი (1): 2008/2009 რუსეთის სუპერთასის გამარჯვებული (1): 2010 რუსეთის სუპერთასის ფინალისტი (1): 2009 „მეტალურგი“ ზაპოროჟიე: უკრაინის თასის ფინალისტი (1): 2005/2006 ვიკისაწყობში არის გვერდი თემაზე: დავით კვირკველია პროფილი Transfermarkt-ზე (ინგლისური) პროფილი Soccerway-ზე (ინგლისური) დავით კვირკველია - 34 (დინამოს ოფიციალურ საიტზე) (ქართული ენა)
ლევან ლაღიძე

ლევან ლაღიძე (დ. 19 მაისი, 1958, თბილისი) — ქართველი მხატვარი. ლევან ლაღიძემ დაამთავრა თბილისის სახელმწიფო სამხატვრო აკადემიის ფერწერის ფაკულტეტი 1981 წელს. 1985-1988 წლებში იყო თბილისის მხატვრის სახლის ფერწერის შემოქმედებითი სახელოსნოს ხელმძღვანელი. მისი პერსონალური გამოფენები მოწყობილია თბილისის მხატვართა სახლში, აშშ-ის საელჩოში და გერცევის გალერეაში მოსკოვში. მონაწილეობა აქვს მიღებული კოლექტიურ გამოფენებში ავსტრიაში, საფრანგეთში, დიდ ბრიტანეთში, გერმანიაში. მისი ნამუშევრები დაცულია: სახელმწიფო ტრეტიაკოვის გალერეაში (მოსკოვი, რუსეთი), თანამედროვე ხელოვნების მუზეუმში (მოსკოვი, რუსეთი), ეროვნული გალერეაში (თბილისი, საქართველო), გალერეა „Gertsev“ (მოსკოვი, რუსეთი), გალერეა „TMS“ (თბილისი, საქართველო). 2011 წლიდან „ლაღიძის გალერეა“-ს მფლობელია. 2023 წელს მიენიჭა თბილისის საპატიო მოქალაქის წოდება. ოფიციალური საიტი ლევან ლაღიძე — საქართველოს ბიოგრაფიული ლექსიკონი ↑ „თბილისის საპატიო მოქალაქის წოდება წელს 26-მა მოქალაქემ მიიღო“. interpressnews.ge. 30 სექტემბერი, 2023. ციტირების თარიღი: 24 დეკემბერი, 2023. შეამოწმეთ თარიღის პარამეტრი |access-date= და |date=-ში (დახმარება)
ყვინთია იხვები

ყვინთია იხვები, ყურყუმელები, შავულები — ფრინველების ტრიბა ბატისნაირთა (ღერღეტისნაირთა) რიგისა. მოიცავს ზომიერ სარტყელში გავრცელებული 2 გვარის (Netta, Aythya) 15 სახეობას, მათ შორის საქართველოში, ჯავახეთის ტბებზე (ბოლო დროს მეტად იშვიათად) - 4: წითელცხვირა ყვინთია იხვი (Netta rufina), წითელთავა ყვინთია იხვი (Aythya ferina), თეთრთვალა ყვინთია იხვი (Aythya nyroca) და ქოჩორა შავულა იხვი (Aythya fuligula). გავრცელებული არიან ზღვის დონიდან 2100 მ-მდე. ბუდობენ ტბისპირა ლერწამ-ლელქაშში, დებენ 7-12 კვერცხს. იკვებებიან წყლის მცენარეულობით, უხერხემლოებით. წითელცხვირა ყვინთია იხვი იშვიათია. ყვინთია იხვის მასა 1 კგ აღწევს. სპორტული ნადირობის ობიექტია. ჟორდანია რ., ქართული საბჭოთა ენციკლოპედია, ტ. 10, თბ., 1986. — გვ. 641.
რაფსი

რაფსი (ლათ. Brassica napus, Brassica napus ssp. oleifera) — ერთწლოვანი საშემოდგომო და საგაზაფხულო მცენარე კომბოსტოსებრთა ოჯახისა. ველურად არ გვხვდება. მიღებულია საშემოდგომო ან საგაზაფხულო შალგისა და ბოსტნის კომბოსტოს შეჯვარებით. მისი სიმაღლე 50-150 სმ აღწევს, დატოტვილია. ქვედა ფოთოლი ყუნწიანია, ზედა — მჯდომარე, ყვავილედი — მტევანია, ყვავილი — წვრილი, ყვითელი, იშვიათად თეთრი, ნაყოფი — ჭოტი; თესლი მრგვალია და 40-50%-ზე მეტ ზეთს შეიცავს. მცენარე დაფარულია ცვილისებრი ნაფიფქით; საშემოდგომო რაფსი უმთავრესად უკრაინის ტყე-ველის ზონაში მოჰყავთ, საგაზაფხულო — უკრაინის ტყე-ველის ზონის ჩრდილოეთ ნაწილში. საქართველოში ორივე ფორმა საშემოდგომო შუალედური საკვები კულტურის სახით გვხვდება. რაფსის ზეთს იყენებენ მარგარინისა და საპნის დასამზადებლად, მეტალურგიაში, ტყავისა და საფეიქრო მრეწველობაში. რაფსის კოპტონი, როდესაც მავნე გლიკოზოდებს მოაცილებენ, ცხოველთა მაღალკონცენტრირებული საკვებია. ქართული საბჭოთა ენციკლოპედია, ტ. 8, თბ., 1984. — გვ. 310.
ფიფა-ს კონფედერაციის თასი 2009 ჯგუფი B

თამაშების დაწყების დრო მოცემულია სამხრეთ აფრიკის რესპუბლიკის დროით ოფიციალური ვებ-გვერდი ოფიციალური და მატჩების დოკუმენტები დაარქივებული 2017-07-04 საიტზე Wayback Machine.
რაყამი

რაყამი (არაბ.-თურქ. რაკამ — გამოსახვა), სპარსეთის შაჰის (ყაენის), ოსმალეთის სულთნის (ხონთქრის) წერილი, ბრძანებულება, სიგელი. ტერმინი „რაყამი“ ქართულში XVII-XVIII საუკუნეებში შემოვიდა. „რაყმის საქმითა“ საქართველოში მნიშვნელოვანი საკითხები წყდებოდა, რაც ქვეყნის ვასალური დამოკიდებულების შედეგი და გამოხატულება იყო. „რაყამი“ ანალოგიური ქართული საბუთის აღსანიშნავადაც იხმარებოდა. ჯავახიშვილი ივ., ისტორიის მიზანი, წყაროები და მეთოდები წინათ და ახლა, წგნ. 3, ნაკვ. 2 - ქართული სიგელთა-მცოდნეობა ანუ დიპლომატიკა, ტფ. 1926; ფუტკარაძე ი., ქსე, ტ. 8, გვ. 311, თბ., 1984
ყორანი (მრავალმნიშვნელოვანი)

ტერმინით ყორანი შეიძლება აღნიშნული იყოს: ყორანი — ფრინველი; ყორანი — ფრინველთა გვარი; ყორანი — თანავარსკვლავედი.
გასეირნება ყარაბაღში (ფილმი)

გასეირნება ყარაბაღში — მწერალ აკა მორჩილაძის რომანის „მოგზაურობა ყარაბაღში“ 2005 წლის ეკრანიზაცია. ფილმი სავსეა სცენებით, სადაც შეიარაღებული შეტაკებებია ნაჩვენები, მაგრამ მას ასევე თან ერთვის ერთ-ერთი მთავარი გმირის, გოგლიკოს სასაცილო ფრაზები ქართულ და რუსულ ენებზე (მან ეს ენა საკმაოდ ცუდად იცის, ასე რომ, ძალაუნებურად, აბსურდულ ფრაზებს წარმოთქვამს). მთავარი გმირები, გიო (ლევან დობორჯგინიძე) და გოგლიკო (მიხეილ მესხი) მეგობრის თხოვნით მიემგზავრებიან აზერბაიჯანში, საქართველოში ნარკოტიკების ჩამოსატანად. გზად ყველაფერი იბნევა და ისინი აღმოჩნდებიან სომხურ-აზერბაიჯანული კონფლიქტის ეპიცენტრში. დაჭრილი გოგლიკო რჩება აზერბაიჯანელებთან, ხოლო გიო გადადის სომხების მხარეს. ლევან დობორჯგინიძე — გიო მიხეილ მესხი — გოგლიკო ნუცა კუხიანიძე — იანა გოგი ხარაბაძე — თენგიზი ნინო კასრაძე — ნანა დაშა დროზდოვსკაია — მარინა (რუსი ჟურნალისტი) „გასეირნება ყარაბაღში (ფილმი)“ — კინოფილმების ინტერნეტ-მონაცემთა ბაზა (ინგლისური)
კონფლიქტის ზონა (გასეირნება ყარაბაღში 2)

გასეირნება ყარაბაღში - კონფლიქტის ზონა — მწერალ აკა მორჩილაძის რომანებზე დაფუძნებული 2009 წლის ქართული ფილმი. ყურადღება!  ქვემოთ მოყვანილია სიუჟეტის და/ან დასასრულის დეტალები. მისი წინამორბედი ფილმისგან განსხვავებით მოვლენების ეპიცენტრი აფხაზეთშია, სადაც წინა სერიის მთავარი გმირი, გიო იბრძვის. სოხუმელი სნაიპერი სახელად სპარტაკა ასევე მის რაზმშია. მოულოდნელად მოდის დავალება აზერბაიჯანში გამგზავრებასა და ჭურვების ჩამოტანაზე. გიო რჩება ფრონტზე და თბილისში სპარტაკას უშვებს. სპარტაკა აკითხავს გოგლიკოს, რომელიც სრულ სასოწარკვეთაშია და უმიზნოდ ცხოვრობს. მაგრამ ნაცნობი აზერბაიჯანელი გენერლის, ნურიევის მიგნება მხოლოდ მას შეუძლია. ჭურვები ნებისმიერი ფასით უნდა იქნას ჩატანილი დანიშნულების ადგილზე. ნუცა კუხიანიძე ზურა ყიფშიძე ზურა ინგოროყვა ნინი ბადურაშვილი ლევან დობორჯგინიძე გიორგი ყიფშიძე ნატო მურვანიძე დავით დვალიშვილი ია სუხიტაშვილი ეკა ანდრონიკაშვილი ფიზული მამედოვი ილგარ ჯახანგიროვი კონფლიქტის ზონა (გასეირნება ყარაბაღში 2) ეროვნული ფილმოგრაფია დაარქივებული 2016-04-04 საიტზე Wayback Machine. „კონფლიქტის ზონა (გასეირნება ყარაბაღში 2)“ — კინოფილმების ინტერნეტ-მონაცემთა ბაზა (ინგლისური)
რაციონალიზმი (არქიტექტურა)

რაციონალიზმი (ასევე რაციონალური არქიტექტურა), XX საუკუნის I ნახევრის არქიტექტურულ მიმართულებათა ერთიანობა, რომელიც პროგრამულად მოიცავდა თანამედროვე მეცნიერულ და ტექნიკურ მიღწევებს. ფართო გაგებით, რაციონალიზმი ზოგჯერ გაიგივებულია „თანამედროვე არქიტექტურის ცნებასთან“. მას საფუძველი ჩაეყარა ჯერ კიდევ XIX საუკუნის დასასრულს (ლ. ჰ. სალივენი, აშშ-ში; ჰ. პ. ბერლაგე ნიდერლანდში; ო. პერე საფრანგეთში და სახვები). რაციონალიზმის ჩამოყალიბებას დიდად შეუწყო ხელი საფრანგეთში ლე კორბუზიემ, გერმანიაში ვ. გროპიუსმა. რაციონალიზმის განვითარება მოიცავს ძირითადად 20-50-იან წლებს. რაციონალიზმის ქალაქთმშენებლური იდეები აისახა ე. წ. ათენის ქარტიაში (1933), ხოლო 50-იანი წლების საერთო არქიტექტურულმა პრინციპებმა წარმოქმნა ე. წ. საერთაშორისო სტილი (ლ. მის ვან დერ როე და სხვები). 50-იანი წლების დასასრულს კრიზისის მიზეზი გახდა მის წარმომადგენელთა არქიტექტურულ აზროვნების დოგმატიზმი და სოციალისტური-რეფორმისტული უტოპიზმი. ქსე, ტ. 8, გვ. 312, თბ., 1984
ყორანი

ყორანი (ლათ. Corvus corax) — ფრინველი ბეღურასნაირთა რიგისა. მისი სხეულის სიგრძე 65 სმ აღწევს. ფერად შავი, ლურჯი ან მწვანე, ლითონისებრი ბზინვარება დაკრავს. გავრცელებულია ევროპაში, აზიაში (გარდა სამხრეთ-აღმოსავლეთისა), ჩრდილოეთ აფრიკასა და ჩრდილოეთ და ცენტრალურ ამერიკაში. საქართველოში ყველგან გვხვდება, მჭიდროდ დასახლებული ადგილების გარდა. ზამთარში მცირერიცხოვანი გუნდებით ნომადობს. ბუდეს იკეთებს ხეზე, კლდეზე, მდინარის ციცაბო ნაპირზე, მაღალ შენობაზე (ზოგჯერ იმავე ბუდეს თაობებიც იყენებენ). დებს 4–5 (7-მდე) კვერცხს, ინკუბაცია გრძელდება 21 დღე-ღამეს. პოლიფაგია, მაგრამ ძირითადად მძორით იკვებება. ქართული საბჭოთა ენციკლოპედია, ტ. 10, თბ., 1986. — გვ. 659.
კეიბლი და დედპული

„კეიბლი და დედპული“ (ინგლ. Cable & Deadpool) — კომიქსების სერია, რომლის გამოქვეყნება Marvel Comics-მა დაიწყო 2004 წლიდან. ამ კომიქსით ორი გმირი კეიბლი და დედპული ერთ წიგნში გაერთიანდა. თაყვანისმცემელთა სურვილის გამო ეს კომიქსი დაიხურა და ორივე გმირს მიეცა „საკუთარი სოლო კომიქსი“. კომიქსმა უამრავი თაყვანისმცემელი გაიჩინა თავისი დამაინტრიგებელი, მოქმედებითი სტილით და იუმორით. ეს გამოცემა შეწყდა #50-ე ნომრით და საფუძველი ჩაუყარა დედპულის ახალ სერიას, რომელიც დაიწყო 2008 წლის 10 სექტემბერს და „კეიბლის“ სერიას 2008 წლის მარტიდან. Cable & Deadpool საიტზე Comic Book DB (არქივირებულია ორიგინალიდან)